Document ID: 32005R0703

KOMISIJOS REGLAMENTAS (EB) Nr. 703/2005
2005 m. gegužės 4 d.
nustatantis kompensuojamosios pagalbos dydį 2004 m. Bendrijoje išaugintiems ir parduotiems bananams bei vienetinę išankstinių mokėjimų sumą 2005 m.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EBB) Nr. 404/93 dėl bendro bananų rinkos organizavimo (1), ypač į jo 12 straipsnio 6 dalies pirmą pastraipą ir į jo 14 straipsnį,
kadangi:
(1)
Taikant Reglamento (EEB) Nr. 404/93 12 straipsnio 3 dalį, kompensacija už bet kokį pajamų netekimą Bendrijos gamintojams yra skaičiuojama remiantis skirtumu tarp vienodo dydžio tipinių pajamų ir vidutinių produkcijos pajamų už Bendrijoje užaugintus ir rinkai pateiktus bananus per atitinkamus metus.
(2)
1993 m. liepos 9 d. Komisijos reglamento (EEB) Nr. 1858/93, nustatančio išsamias Tarybos reglamento (EEB) Nr. 404/93 dėl pagalbos schemos kompensuojant prekybos bananų sektoriuje (2) pajamų netekimą taikymo taisykles 2 straipsnio 2 dalis nustato vienodo dydžio tipines pajamas - 64,03 EUR už 100 kilogramų grynojo svorio žalių bananų paėmimo iš pakavimo patalpos etape.
(3)
2004 m. vidutinės produkcijos pajamos, skaičiuojamos pagal vidurkį tarp ne užauginimo regionuose parduotų bananų, pristatytų į pirmą iškrovimo uostą (prekių neiškrovus) kainų ir bananų, parduotų užauginimo regionuose, pardavimo vietinėse rinkose kainų, atsižvelgiant į Reglamento (EEB) Nr. 1858/93 3 straipsnio 2 dalyje nustatyto dydžio sumas, yra mažesnės už 2004 m. taikomas vienodo dydžio tipines pajamas. Todėl reikėtų nustatyti už 2004 m. skirtinos kompensacinės pagalbos sumą.
(4)
Vadovaujantis Reglamento (EEB) Nr. 404/93 12 straipsnio 6 dalies antra pastraipa, papildoma pagalba yra teikiama vienam ar keliems gamybos regionams, kai vidutinės produkcijos pajamos yra gerokai mažesnės už vidutines Bendrijos pajamas.
(5)
Vidutinės metinės produkcijos pajamos, gautos parduodant Martinikoje ir Gvadelupoje užaugintus bananus, buvo gerokai mažesnės už vidutines Bendrijos pajamas 2004 m. Todėl reikėtų skirti papildomą pagalbą Martinikos ir Gvadelupos gamybos regionams. 2004 m. duomenys parodo, kad buvo labai sunkios gamybos ir prekybos sąlygos, todėl reikėtų nustatyti papildomą pagalbą, kuri padengtų 75 % skirtumo tarp vidutinių bendrijos pajamų ir pajamų, gautų už parduotus šių dviejų regionų produktus.
(6)
Vienetinis išankstinių mokėjimų ir atitinkamo užstato dydžiai yra nustatomi, vadovaujantis Reglamento (EEB) Nr. 1858/93 4 straipsnio 2 ir 3 dalimis, priklausomai nuo ankstesniais metais nustatyto pagalbos dydžio.
(7)
Neturint visų reikiamų duomenų, kompensuojamosios pagalbos dydis 2004 m. negalėjo būti nustatytas anksčiau. Reikėtų numatyti pagalbos už 2004 m. likučio bei išankstinės pagalbos avanso už bananus, parduotus 2005 m. sausio ir vasario mėn., mokėjimą per du mėnesius, skaičiuojant nuo šio reglamento įsigaliojimo dienos.
(8)
Šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Kompensuojamosios pagalbos dydis, numatytas Reglamento (EEB) Nr. 404/93 12 straipsnyje už 2004 m. Bendrijoje išaugintus ir parduotus šviežius bananus, klasifikuojamus kodu KN ex 0803, išskyrus tikruosius bananus, nustatytas 28,1 EUR už 100 kilogramų.
2. 1 dalyje numatytos pagalbos dydis didinamas 7,82 EUR už 100 kilogramų už Martinikos regione išaugintus bananus ir 8,18 EUR už 100 kilogramų už Gvadelupos regione išaugintus bananus.
2 straipsnis
Kiekvieno avanso dydis už nuo 2005 m. sausio iki gruodžio mėn. parduodamus bananus nustatytas 19,67 EUR už 100 kilogramų. Atitinkamo užstato dydis - 9,84 EUR už 100 kilogramų.
3 straipsnis
Nukrypstant nuo Reglamento (EEB) Nr. 1858/93 10 straipsnio, kompetentingos valstybių narių institucijos sumoka skiriamą kompensuojamosios pagalbos likučio sumą už 2004 m. bei avanso, skiriamo už 2005 m. sausio ir vasario mėn. parduotus bananus, sumą per du mėnesius nuo šio reglamento įsigaliojimo dienos, atlikus Reglamento (EEB) Nr. 1858/93 10 straipsnyje numatytus patikrinimus.
4 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gegužės 4 d.

Labels: 17
7
3
6
18